
TEMETŐSZABÁLYZAT

A temetőkről és a temetésről szóló 1999.évi XLIII. törvény rendelkezései alapján kérjük a temető látogatókat, hogy a temető kegyeleti méltóságának megőrzése érdekében az alábbiakat szíveskedjenek figyelembe venni. A törvény végrehajtási utasítása a 145./1999./X.1./ Kormányrendelet.
A temető tulajdonosa/fenntartója az evangélikus temető vonatkozásában a Bokodi Evangélikus Egyházközség. Tekintettel arra, hogy a temető nem köztemető, de a köztemetői feladatokat is ellátja, Bokod Község Önkormányzata is hozzájárul a temető üzemeltetéséhez és fenntartásához. 
A temető tulajdonosa/fenntartója felekezetekhez való tartozásra vagy egyéb megkülönböztetésre tekintet nélkül lehetővé teszi a halottak eltemetését az általa fenntartott temetőben. A temetőben polgári, valamint egyházi fenntartással történő temetés egyaránt bonyolítható. A polgári szertartás megtartásához is (és minden temetés előtt!) szükséges elsőként az illetékes lelkész és temetőgondnok tájékoztatása, a temetési bejelentés megtétele. A temetéssel kapcsolatos teendők részletesen az 1. sz. mellékletben találhatóak.
Az Evangélikus temető a Bokod 886/1 hrsz-on helyezkedik el, e területen a temetés a tulajdonos engedélyével történhet.

Temetői munkák:

Síremlék, illetve sírszegély állítása, felújítása, lebontása stb. kizárólag a temető fenntartójának engedélyével és tudtával végezhető, a munkavégzést - kivéve a hozzátartozók részéről történő sírgondozást, növényültetést - megkezdése előtt be kell jelenteni a temető gondnokánál.
A síremlék nem foglalhat el a sírhelynél nagyobb területet. Az elhelyezésénél ügyelni kell a sorok vonalára, valamint a magasságára. Ülőhely, pad csak a temető fenntartójának engedélyével, az általa kijelölt helyen helyezhető el. Munka úgy végezhető, hogy a szomszédos temetési hely nem sérülhet, eredeti állapota nem változhat. A munka végzése alatt a temetési helyek látogatását nem lehet akadályozni. Búcsúztatás alatt a munkavégzéssel keletkezett hang, vagy egyéb hatás nem zavarhatja a szertartást.
 	A síremlék, illetve az azon szereplő felirat nem lehet közízlést, emlékezést vagy kegyeletet sértő. A sír kiásását azt követően lehet megkezdeni, hogy az eltemettető igazolja a sírhely megváltását. Egyéb előírások megtalálhatók a „Temetői rend” címszó alatt.
A temetőben – temetkezési szolgáltatók kivételével – vállalkozásszerűen munkát  végzők sírhelyenként  2.500 Ft fenntartási hozzájárulási díjat kötelesek fizetni. A vállalkozó csak a díj befizetése után kezdheti el a munkát.
Temetkezési sírhelyek:
Egyes sírhely: 100 cm x 200 cm x 200 cm
Kettes sírhely: 190 cm x 200 cm x 200 cm
Urna sírhely: 60 cm x 100 cm x 80 cm
A sírhelyek között max. 80 cm távolságot lehet elhagyni, a sírsorok közötti távolság 1 m (kivéve a meglévő főutakat).
Sírhelyhasználati idő:
Teljes jogú egyháztagoknak a sírhely térítésmentes, amennyiben legalább 10 éve folyamatosan fizeti az egyházfenntartói járulékot. A sírhelymegváltás 25 évre szól. A sírhelymegváltás 10 évente térítésmentesen hosszabbítható. A temető fenntartójának kell jelezni a sírhelymegváltási idő letelte előtt a sírhely hosszabbítást.
Nem szabályozott és vitás esetekben (egyházi tagság, vegyes házasság, stb.) az Egyházközség elnöksége és a temető gondnoka dönt! (Felügyelő, másodfelügyelő, temetőgondnok, lelkész.)
Nem egyháztagoknak a sírhelymegváltás (használati idő:25 év) összege:
	Urna sírhely:   40.000 Ft/25 év
	Egyes sírhely: 45.000 Ft/25 év
	Kettes sírhely: 50.000 Ft/25 év
Az urnafülke (két urnahely) esetén egyháztagoknak 80.000 Ft/25 év a sírhelymegváltás összege, és  300.000 Ft értékben meg is vásárolható, ezzel a vevő tulajdonába kerül.
Az Egyházközség elnöksége és a temető gondnoka indokolt esetben (a törvény min. 10 évet enged) a használati időtartamot lerövidítheti 10 évre. Ebben az esetben a sírhelymegváltás összege: urna sírhely: 20.000 Ft, egyes sírhely: 22.500 Ft, kettes sírhely: 25.000 Ft
A 25 év leteltével lehetősége nyílik a nem egyháztagnak újabb 25 évre hosszabbítani az adott sírhely árának megfelelően.
Amennyiben 25 éven belül koporsós rátemetés történik, arányos a sírhely használati díj, 1999. évi törvény 37§ alapján.
Urnás rátemetés térítési díja 15.000 Ft, ez esetben viszont a sírmegváltás ideje nem hosszabbítható. 
Nem szabályozott és vitás esetekben az Egyházközség elnöksége és a temető gondnoka dönt.

Sírhelyek megszűnése:
Leromlott állapotú, düledezett síremlékek és sírjelek helyreállítására a temető tulajdonosa/fenntartója a létesítőt (örököst) felhívhatja. A temető tulajdonosa/fenntartója a balesetveszélyes állapot megszüntetését megteheti. Amennyiben a felhívásra nem állítják helyre a síremléket, a temető tulajdonosa annak eltávolítását elvégezheti. A leromlott állapotú sírhelyek, sírkövek a hozzátartozók kérésére, vagy a temető fenntartó döntésére a temető déli oldalán lévő síremléksorba kerülhetnek.
Temetői rend:
A temető nyitvatartási idővel nem rendelkezik, az év minden napján szabadon látogatható. A temetői munkákhoz (lásd. fent) – síremlék állítás, bontás, felújítás - szükséges járművek és egyéb gépek igénybevételéhez (a temetőbe gépjárművel behajtani) a temetőgondnok engedélye szükséges, aki az előre egyeztetett időpontokban a temető kapu nyitásával engedi a temetői munkavégzéseket. Motorkerékpárral tilos behajtani.
A temetőben lévő vízvételi helyekről csak a sírhelyek gondozása céljából lehet vizet vételezni. A szemetet csak a kijelölt szenét lerakóhelyen (konténer) szabad elhelyezni. A temetőben tüzet rakni, szemetet égetni az Önkormányzat által rendeletben szabályozott napokon lehet.
A temetőben mindenkinek a hely csendjének, a kegyeletnek megfelelő magatartást kell tanúsítani, tilos olyan magatartás, mely ezt megsérti. A rendzavaró felszólítható a temető elhagyására. Kegyeleti érzést sértő tárgyakat a tulajdonos/fenntartó jogosult eltávolítani. 
A feleslegessé vált sírkőmaradványok elszállításáról és építési-felújítási, bontási munkával kapcsolatos hulladék elszállításáról a sírhely felett rendelkezésre jogosult köteles gondoskodni, elszállítás azonnal.
A temetőben 10 éven aluli gyermek csak felnőtt felügyeletével tartózkodhat. A temetőbe állatot bevinni tilos, kivétel a vakvezető kutya. 
A temetőben levő síremlékek, virágok, egyéb tárgyak eltulajdonításából vagy elemi csapásból eredő károkért a temető fenntartója nem vállal felelősséget. 
A „TEMETŐSZABÁLYZAT”-ot a Bokodi Evangélikus Egyházközség presbitériuma 2020. augusztus 26-i ülésen elfogadta.
A szabályzat 2020. augusztus 26-tól hatályos!

Bokod, 2020. augusztus 26			Bokodi Evangélikus Egyházközség Presbitériuma

1. sz. melléklet:
Temetéssel kapcsolatos teendők
1. Egyházi temetés esetén:
a. A haláleset bejelentése, harangozás kérése: a lelkésznél és a felügyelőnél, vagy a gyülekezet pénztárosánál, vagy a temetőgondnoknál lehetséges.
b. Sírhely kiválasztása a temetőgondnokkal.
c. A temetéssel kapcsolatos adminisztrációs teendők a lelkésznél és a pénztárosnál.
Amennyiben egyházfenntartói járulékot fizető egyháztag vagy kiskorú családtagja hunyt el, a harangozás térítésmentes.
d. [bookmark: _GoBack]Amennyiben egyházfenntartói járulékot nem fizető hunyt el, úgy a halálhír harangozása 3.000 Ft, a temetés előtti és napján történő harangozás szintén 3.000 Ft.
2. Nem egyházi/társadalmi temetés (sírhelymegváltás) esetén:
a. Sírhely kiválasztása a temetőgondnokkal.
b. A temetőgondnokkal és a pénztárossal történő 
személyes egyeztetés után a temetés intézése. 
Adminisztrációs dokumentumok rendelkezésre bocsátása: halotti anyakönyvi kivonat másolata, halottvizsgálati-bizonyítvány másolata, egyéb dokumentumok. 
c. A kiválasztott sírhely díjának megfizetése.


Elérhetőségek:			Lakcím:				Telefon:
Sinkó Gábor beosztott lelkész	2855 Bokod, Fő u. 25.		+36 20/824 2106
Szöllősi Miklós felügyelő		2855 Bokod, Petőfi u. 2.		+36 30/260 2604
Lázár Zoltán temetőgondnok		2855 Bokod, Malom u. 15.		+36 20/492 3350
Akóts Vilmosné pénztáros		2855 Bokod, Malom u. 9.		+36 30/490 3690
